آرمین سرگسیان

آرمین وردانی سرگسیان (؛ پیدائش 23 جون 1953ء) ایک آرمینیائی طبیعیات دان، کمپیوٹر سائنس دان اور سیاست دان جو موجودہ صدر آرمینیا ہیں۔ وہ 4 نومبر 1996ء سے 20 مارچ 1997ء تک وزیر اعظم آرمینیا بھی رہے اور اس سے قبل لندن میں 1998ء سے ملک (لمبے عرصے سے) کے سفیر تھے۔ سرگسیان نے منصبِ صدارت کا حلف 9 اپریل 2018ء کو اُٹھایا تھا۔

وہ Tetris-Wordtris نامی گیم کے شریک خالقوں میں سے ایک بھی تھے۔

ابتدائی زندگی اور تعلیم 
آرمین سرگسیان نے یریوآن اسٹیٹ یونیورسٹی کے شعبہ تھیوریٹیکل فزکس اینڈ میتھامیٹکس سے تعلیم حاصل کی۔

وہ نیشنل اکیڈمی آف سائنسز آف آرمینیا اور نیشنل کومپیٹیٹونیس کونسل آف آرمینیا کے رکن تھے۔

سنہ 1976ء سے 1984ء تک وہ یریوآن اسٹیٹ یونیورسٹی میں طبیعیات کے پروفیسر اور اسی جامعہ کے شعبہ کمپیوٹر ماڈلنگ آف کومپلکس سسٹم کے سربراہ تھے۔

بعد میں وہ کیمبرج یونیورسٹی میں وزٹنگ ریسرچ فیلو اور آخرکار پروفیسر بنے۔

صدر آرمینیا

انتخاب 
آرمین سرگسیان کو بطور صدر امیدوار نامزد کرنے کی تجویز سابق صدر سیرژ سرگسیان نے 19 جنوری 2018ء کو دی اور آرمینیا کی ریپبلکن پارٹی نے بھی حمایت کی۔ ساتھ ہی ارمینین ریولوشنری فیڈریشن فرنٹ اتحاد کے ساتھ ساتھ ساروکین (Tsarukian) پارلیمانی اتحاد کی بھی حمایت حاصل تھی۔

2 مارچ 2018ء کو قومی اسمبلی کے 105 میں سے 90 ووٹ حاصل کر کے صدر منتخب ہو گئے۔ آرمین سرگسیان الیکشن میں واحد امیدوار تھے۔

حلف برداری 
آرمین سرگسیان نے 9 اپریل 2018ء کو عہدے کا حلف اٹھایا۔ تقریبِ حلف برداری یریوآن کے کارین ڈیمیرچیان کومپلکس میں منعقد ہوئی۔

صدارت 

حلف برداری کے دن وزیر اعظم کارین کاراپتیان مستعفیٰ ہو گئے اور قومی اسمبلی میں جماعتوں کے پاس اگلے وزیر اعظم کے لیے تجاویز کا ایک ہفتہ تھا۔ 16 اپریل کو قومی اسمبلی میں اکثریتی جماعتوں کے ارکان نے اتفاق کُلی سے سابق صدر سیرژ سرگسیان کو وزیر اعظم نامزد کیا اور 17 اپریل کو اس بات کی تصدیق کی گئی تھی۔ تاہم سیرژ کے بطور وزیر اعظم انتخاب کی وجہ سے ملک گیر احتجاج شروع ہو گئے اور انہیں مجبوراً حلف اٹھانے کے چھ دن بعد استعفیٰ دینا پڑا۔ کارین کاراپتیان نئے وزیر اعظم کے انتخاب تک نگران وزیر اعظم رہے۔ 8 مئی 2018ء کو نیکول پاشینیان کو وزیر اعظم منتخب کر لیا گیا۔ 26 مئی 2018ء کو آرمین سرگسیان اپنے پہلے بین الاقوامی دورے پر جمہوری جمہوریہ جارجیا کی بنیاد رکھنے کے جشن میں شریک ہونے کے لیے تبلیسی گئے تھے۔

جون 2018ء میں آرمین سرگسیان نے آئین میں تبدیلیاں کرنے کی تجویز دی کہ صدر اور وزیر اعظم کی طاقتوں کو برابر کیا جائے۔

حوالہ جات 

1952ء کی پیدائشیں
1953ء کی پیدائشیں
آرمینیا کے صدور
آرمینیا کے وزرائے اعظم
بقید حیات شخصیات
کامنز زمرہ جس کا ربط ویکی ڈیٹا پر ہے
یریوان کی شخصیات
Short description is different from Wikidata